घरको भुइँतलामा गराइएको विस्फोटबाट पर्खाल भत्किएको छ । कुनै प्रकारको मानवीय क्षति भने भएको छैन । निर्वाचनको मुखैमा आएर गरिएको बम विष्फोटन बिप्लव समूहले गरेको हुनसक्ने आशंका गरिए पनि त्यसको पुष्टि भने भएको छैन । गन पाउडरको प्रयोग गरेर विस्फोट गराइएको जिल्ला प्रहरी कार्यालय बागलुङले जनाएको छ । ‘एउटा भाँडोमा गन पाडर राखेर धमाका गरेर तर्साउनका लागि मात्रै विस्फोट गराएको देखिन्छ,’ जिल्ला प्रहरी कार्यालय बागलुङका प्रहरी प्रवक्ता डिएसपी विश्वराजसिंह थापाले भने, ‘कसले विस्फोट गराएको भनेर भन्न सकिने अवस्था छैन । हामी अनुसन्धानकै क्रममा छौं ।’
